**Judėk pirmyn su Viltimi!**

Kiekvieną gegužės mėnesį Rudaičiuose (stovyklavietė „Minijos senvagė“, kelio Vėžaičiai – Lapiai 4 km.) startuoja gražia tradicija tapusios Baidarių ir dviračių varžybos „Judėk pirmyn su Viltimi!“, tapusios vienu iš pagrindinių „Vilties bėgimo“ solidarumo su onkologiniais ligoniais šaukliu.

Pagrindinis šių varžybų tikslas ir uždavinys – aukų rinkimas Klaipėdos Šv. Pranciškaus onkologinio centro išlaikymui, kur visos paslaugos ligoniams ir jų artimiesiems yra teikiamos nemokamai.

Renginį kasmet organizuoja Klaipėdos RK „Concordia 1826“ ir gausus būrys talkininkų.

Nuostatai - DVIRAČIŲ KROSAS:

Vieta ir laikas: 2018 m. gegužės 19d., Klaipėdos raj., Vėžaičių sen., Rudaičių kaime, Lankų g. (Poilsiavietė stovyklavietė ,,Minijos senvagė“) GPS 55.741781, 21.437235

**Programa:**

09:00-14:30 – Registracija „dviračių MTB XC krosas“ startui (25km)

09:00-15:00 – Registracija „dviračių varžybos (mėgėjams)“ startui (12km)

12.30 - Vaikų dviračių lenktynėlių startas (iki 500m.) be registracijos

13:00 - Startas „dviračių MTB XC krosas“

13:30 - Startas „dviračių varžybos (mėgėjams)“

16:30 - Finišas „dviračių varžybos (mėgėjams)“ (numatomas laikas)

17:00 - Finišas „dviračių MTB XC krosas“ (numatomas laikas)

18:00 - Apdovanojimai

Vakaras prie laužo.

**Startinis mokestis** (auka) pasirinktai trasai 1 asmeniui – 10 Eur, dalyvio numeris išduodamas registracijos metu.

**Trasos:**

 „MTB XC krosas“ 25km – varžybų trasa vyks įvairaus pravažumo keliais, su valdymo technikos reikalaujančiais ruožais.

 „Mėgėjų trasos“ 12km – varžybos vyks asfaltuotais, žvyrkelių bei miško keliais.

Daugiau apie „MTB XC krosas“ bei video iš trasos http://www.gerasdviratis.lt/forum/ skiltyje ‚Susitikimai varžybos, renginiai‘ temoje ‚MTB Krosas Lapiuose

**Dalyviai:**

 Varžybose gali dalyvauti visi Lietuvos bei užsienio dviračių mėgėjai, sportininkai: moterys, vyrai ir vaikai. Dalyviai iki 18 metų privalo pateikti raštišką vieno iš tėvų (globėjų) sutikimą, jų rezultatai bus pridėti aukštesniojoje grupėje.

Amžiaus grupės abiejų trasų įskaitose:

V-10 vaikai iki 10metų ( galima tėvų priežiūra trasoje)

M-18 vyrai nuo 18 iki 30metų;

M-30 vyrai nuo 30

M-18 moterys 18 iki 30metų

M-30 moterys nuo 30

**Saugumo užtikrinimas:**

Dalyvis, registruodamasis į varžybas, patvirtina, kad perskaitė šiuos nuostatus, ir supranta juos, besąlygiškai pritaria jų turiniui ir pasižada juos vykdyti. Dalyvis patvirtina, kad žino, jog varžybų trasa gali kirstis su keliais, kuriuose vyksta automobilių ir kitokių trasporto priemonių eismas bei laikytis kelių eismo taisyklių. Pasižada, kad varžybų metu jo elgesys nesukels pavojaus kitų dalyvių ir organizatorių bei trečios šalies (varžybų žiūrovų ir kitu asmenų) gyvybei, sveikatai ir nuosavybei bei gamtinei aplinkai. Prisiima pilną atsakomybę dėl galimų lenktynių incidentų bei galimų sveikatos sutrikimų tiesiogiai ar netiesiogiai susijusių su dalyvavimu varžybose. Visoje trasoje dalyviai privalo laikytis dešinės pusės. Draudžiama trukdyti greitesniems dalyviams, lenkiantiems kairiąja puse. Privalomi šalmai bei techniškai tvarkingi dviračiai. Dalyviai privalo įveikti pilną pažymėtą trasą pagal registracijos grupę. Dalyviai, pažeidę aukščiau išvardintas sąlygas, gali būti diskvalifikuojami.

DĖMESIO. MTB XC kroso trasa ypatingai sudėtinga: yra stačių įkalnių, pavojingų nusileidimų tarp akmenų, važiavimų akmenuota upe per vandenį, galimas purvas. Todėl nepatariama ja važiuoti nepatyrusiems dviratininkams. VISOSE IŠVARDYTOSE SPORTINĖSE RUNGTYSE UŽ SAVO GYVYBĘ, SVEIKATĄ, SUŽALOJIMUS YRA ATSAKINGAS PATS DALYVIS.

**Apdovanojimai:**

 jeigu grupėje startuoja 3 ir mažiau dalyvių – apdovanojama tik 1 vieta, 4-5 dalyviai – apdovanojamos 2 vietos, 6 ir daugiau dalyvių – 3 vietos.V-10 grupėje apdovanojami visi dalyviai.

Informacija pasiteiravimui dėl dviračių kroso varžybų:

Ilja Petriuk, tel. +370 650 30722, e-mail: ilja@neologistika.lt